杏花邨站

杏花邨站（粵拼：hang6 faa1 cyun1 zaam6；英文：Heng Fa Chuen Station）係港鐵港島綫 嘅中途站，喺香港東區白沙灣杏花邨，位置介乎亞公岩同柴灣之間。車站喺地面，設有兩個側式月台。本站係港島綫唯一一個地面車站，而車站側邊係港島綫嘅柴灣車廠，上蓋係港鐵公司物業杏花邨同埋大型購物中心杏花新城。 車站結構 車站樓層 車站大堂 車站商店及自助服務 車站月台 杏花邨站係港島綫唯一一個地面車站。杏花邨設有2個相對嘅側式月台，月台中間設有水泥隔音同廣告板。杏花邨站冇同其他港島綫車站一樣，喺月台牆壁掛設大型書法車名字樣。月台全部用紙皮石牆身，車站設計以及佈局同荃灣綫荃灣站相似。由於冇冷氣，因此未有裝月台幕門。每邊月台都設有升降機及扶手電梯。 原本列車由杏花邨站開往筲箕灣站方向嗰時，會有一段露天路段先入隧道，但該段露天路段喺大約1998年時因車廠擴建俾隔音罩遮咗。 車站出口 A - 杏花新城 A1 - 杏花新城西翼、杏花邨、杏花園、盛泰道 可途經杏花新城嘅升降機或失明人士引導徑往返地面 A2 - 杏花新城東翼、杏花邨、香港專業教育學院柴灣分校、盛泰道、城巴柴灣車廠、城巴創富道車廠 可途經杏花新城嘅升降機或失明人士引導徑往返地面 鄰接車站 接駁交通 城巴： 8 - 杏花邨 ↔ 灣仔北 85 - 小西灣（藍灣半島） ↺ 寶馬山 N8 - 鰂魚涌 ↺ 杏花邨（城巴創富道車廠） 過海隧道路線 118P - 小西灣（藍灣半島） ↔ 長沙灣（深旺道） 608P - 小西灣（藍灣半島） ↔ 啟德 613A - 杏花邨 ↔ 安泰（西） 機場路線 NA12 - 杏花邨 ↔ 港珠澳大橋香港口岸 港島專線小巴： 62 - 小西灣（富怡花園） ↔ 杏花邨 62A - 小西灣（藍灣半島） ↔ 杏花邨 市區的士站 利用狀況 杏花邨站嘅人流喺星期一至五繁忙時間較多，因為附近有香港專業教育學院（柴灣分校） 、中小學同埋杏花邨嘅居民要返工返學。而星期六、日就較少。 車站歷史 杏花邨站原址係藍塘海峽近鯉魚門炮台嘅海邊，喺港島綫定線設計時已計劃將個海邊填平。1985年5月31號杏花邨站成為港島綫第一期啟用嘅車站之一。 地鐵當局曾經研究港島綫支線，由杏花邨站連接小西灣，但因技術及成本問題而擱置。 「杏花邨站」喺通車前曾經考慮命名為「白沙灣站」（Pak Sha Wan Station）、「柴灣碼頭站」（Chai Wan Quay Station）、「北柴灣站」（North Chai Wan Station）及「阿公岩站」（Agonar Station）。 而喺2001年杏花新城翻新完嗰時，恒生銀行被編排喺A1出口行人樓梯旁邊嘅杏花新城中翼商場入面，同站內嘅銀行只係隔咗幾十米，於是站內銀行喺2002年停止服務，該位置經翻新後，恒生銀行增設兩部自動櫃員機。 上一站‧下一站 列車班次 出面網頁 港鐵公司－杏花邨站街道圖 港鐵公司－杏花邨站位置圖 港鐵公司－杏花邨站列車服務時間